**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни** (обн., ДВ, бр. 1 от 2009 г.; изм. и доп., бр. 30 от 2012 г.; Решение № 13774 от 2012 г. на ВАС на РБ – бр. 43 от 2013 г.;
бр. 81 от 2013 г., бр. 48 от 2015 г.; Решение № 6686 от 2015 г. на ВАС на РБ, Решение 12637 от 2015 г. – бр. 100 от 2015 г. и Решение № 5536 от 2016 г. на ВАС на РБ – бр. 40 от 2016 г.)

**§ 1.** Създава се чл. 8а:

„Чл. 8а. Дезинфекцията, дезинсекцията и дератизацията в зоомагазините и развъдниците се извършва съгласно изискванията на Наредба № 1 от 2018 г. за условията и реда за извършване на дезинфекции, дезинсекции и дератизации (обн., ДВ, бр. 7 от 2018 г.).“

**§ 2.** В чл. 9, т. 17, б. „в“ думите „да има направена ваксина срещу тетанус и“ се заличават.

**§ 3.** В чл. 12, ал. 3 думите „сертификат след“ се заменят с „документ за“.

**§ 4.** В чл. 14, ал. 1, т. 3 думите „кучета и котки“ се заменят с „кучета, котки и порове“.

**§ 5.** В чл. 17, ал. 3 думите „развъждане на паразити“ се заменят с „паразитози“.

**§ 6.** В чл. 21, ал. 1 се правят следните изменения:

1. В т. 2, б. „б“ думите „със солидни стени“ се заличават.

2. В т. 9 думите „ветеринарномедицински продукти (ВМП)“ се заменят с „ветеринарни лекарствени продукти“.

**§ 7.** В чл. 67, ал. 3 думите „с дезинфектант с широк спектър“ се заличават.

**§ 8.** В чл. 68 се правят следните изменения и допълнения:

1. В ал. 1 думата „Боксовете“ се заменя с „Кошарите“.

2. Създава се ал. 4:

„(4) Кошарите и помещенията се почистват ежедневно.“

**§ 9.** В чл. 83,ал. 4 думата „запечатани“ се заменя със „затворени“.

**§ 10.** В чл. 84, ал. 1 се изменя така:

„(1) Дезинфекцията, дезинсекцията и дератизацията в пансионите за животни се извършва съгласно изискванията на Наредба № 1 от 2018 г. за условията и реда за извършване на дезинфекции, дезинсекции и дератизации.“

**§ 11.** Член 85 се отменя.

**§ 12.** В чл. 89, ал. 2 след думата „двайсет“ се добавя „квадратни“.

**§ 13.** В чл. 90, ал. 6 се отменя.

**§ 14.** В чл. 101 се правят следните допълнения:

1. В ал. 1 се създава т. 12:

„12. помещения за настаняване на животните.“

2. Създава се нова ал. 3:

„(3) Нови приюти за настаняване на кучета се изграждат извън границите на населените места.“

**§** **15.** В чл. 103, ал. 2 думите „която може да“ се заменят с „или да се“.

**§ 16.** Създава се чл. 107а:

„Чл. 107а. (1) Кучетата трябва да бъдат редовно разхождани, съобразно техните възраст, физиологично и здравословно състояние.

(2) Управителят на приюта приема програма за разходка и упражнения и/или за достъп до зоната за разходка на кучетата, изготвена съвместно с ветеринарния лекар, обслужващ приюта, която включва:

1. честота, продължителност и място на провеждане;

2. мерки за предотвратяване възможността за бягство на животните, както и нападения или наранявания от други животни;

3. изключения за кучета, за които се определя разходка и упражнения с различна продължителност, в зависимост от възрастта, поведението, физическото и здравословно състояние, както и случаи, при които разходката и упражненията не са препоръчителни;

4. изисквания и мерки за сигурност към персонала и доброволците, които разхождат и провеждат упражнения на кучетата;

5. график за провеждане.

(3) Кучетата не трябва да се разхождат извън територията на приюта, заради тяхната безопасност, освен ако:

1. са на каишка през цялото време;

2. са под надзора на пълнолетно лице;

3. не повече от две кучета се разхождат от едно лице.

(4) Провеждането на разходките и упражненията на животните се съобразяват с температурата на въздуха и атмосферните влияния.

(5) Персоналът и доброволците, извършващи разходките и упражненията, спазват всички правила за хуманно отношение към животните.

(6) Доброволците, извършващи разходките и упражненията, преминават инструктаж по изпълнение на програмата по ал. 2 и подписват декларация, че поемат отговорност за спазването ѝ.

(7) Контрол по изпълнение на програмата по ал. 2 се извършва от управителя на приюта и при установяване на нейното неспазване доброволците не се допускат да разхождат и провеждат упражнения на кучета.

(8) За извършените разходки и упражнения се попълва контролен лист с включени час, продължителност, място, кучета и служител/доброволец, извършил разходката.“

**§ 17.** В чл. 108, ал. 2 се изменя така:

„(2) Персоналът по ал. 1 е длъжен:

1. да храни, осигурява вода и надзирава всички животни;

2. всекидневно да почиства помещенията, да сменя постелята, да почиства инвентара, включително съдовете за храна и вода;

3. да осигурява разходки на животните;

4. да съобщава на управителя на приюта при появата на някои от симптомите по чл. 71.“

**§ 18.** В чл. 118, ал. 4 думите „ал. 3“ и „по схема, одобрена от съответната ОДБХ“ се заличават.

**§ 19.** В чл. 119, ал. 3 думите „лицензираните за употреба“ се заменят с „разрешените за търговия“.

**§ 20.** В чл. 120 се правят следните изменения и допълнения:

1. В ал. 5 думите „на чл. 83 – 86“ се заменят с „на чл. 83, 84 и 86“.

2. Създава се ал. 6:

„(6) Дезинфекцията, дезинсекцията и дератизацията в приютите за животни се извършва съгласно изискванията на Наредба № 1 от 2018 г. за условията и реда за извършване на дезинфекции, дезинсекции и дератизации.“

**§ 21.** В чл. 124, ал. 1, т. 1 думите „в приложение № 3“ се заменят с „в приложение № 4“.

**§ 22.** В чл. 129, ал. 1 думите „както и тези по чл. 178 ЗВД“ се заличават.

**§ 23.** В допълнителната разпоредба в § 1 се правят следните допълнения:

1. Създава се т. 10а:

„10а. „Клетка“ е съоръжение с решетъчни стени за настаняване на едно или повече животни. Свободата на движение на животните в клетката е по-ограничена от тази в кошарата.“.

2. В т. 11 след думите „в която се“ се добавя „настаняват и/или“.

**§ 24.** В приложение № 3 към чл. 96, ал. 1 и чл. 99, т. 3 и 4 образецът на „Декларация за осиновяване на домашен любимец“ се заличава.

**§ 25.** Създава се приложение № 4 към чл. 124, ал. 1, т. 1:

„Приложение № 4

към чл. 124, ал. 1, т. 1

ДЕКЛАРАЦИЯ ЗА ОСИНОВЯВАНЕ НА ДОМАШЕН ЛЮБИМЕЦ

№ ......... / ............

по чл. 47, ал. 2 от Закона за защита на животните

..................................................................................

(наименование, адрес и телефони за контакти на приюта)

Долуподписаният/та .......................................................................................................

л.к. № ........................., издадена на ..................................., от МВР – ...................................., ЕГН/ЛНЧ .................................... живущ/а ............................................................................, телефон.............................., е-mail ...............................................................

Декларирам, че:

1. Вземам за отглеждане като компаньон куче с номер на микрочип/ татуировъчен № .................., цвят ......................, пол ................... ветеринарномедицински паспорт № ............... Кучето ще бъде отглеждано на адрес: .................................................. ............................................................................................................................................

2. Задължавам се да го регистрирам по чл. 174 от Закона за ветеринарномедицинската дейност.

Запознат съм, че данните ми от тази декларация могат да бъдат предоставени на органите на местната власт във връзка с идентификацията и регистрацията на кучета съгласно чл. 59, ал. 3, т. 2\* от ЗЗЖ.

Съгласен съм представител на приюта да проверява дали за животното се полагат нужните грижи.

Поемам ангажимента при промяна на адреса или ако животното бъде дадено за отглеждане на други хора или бъде продадено, в рамките на седем работни дни да уведомя собственика на приюта.

Известно ми е, че при неспазване на декларираното от мен нося административнонаказателна отговорност по смисъла на чл. 68, ал. 1\*\* от ЗЗЖ.

Издал декларацията: ....................... Декларатор: ............................

Дата на издаване: ........................

\* Чл. 59. (3) Органите на местната власт осъществяват контрол:

2. за идентификация и регистрация на кучета;

\*\* Чл. 68. (1) За нарушения по този закон лицата се наказват с глоба от 100 до 250 лв., а при повторно нарушение – от 250 до 500 лв., освен ако деянието не съставлява престъпление.“

**ЗАКЛЮЧИТЕЛНА РАЗПОРЕДБА**

**§ 26.** Изискването по чл. 101, ал. 3 не се отнася за приюти за настаняване на кучета с внесен за одобрение инвестиционен проект пред компетентния орган по Закона за устройство на територията, преди влизане в сила на тази наредба.

**д-р георги тахов**

*Министър на земеделието и храните*